Árbores senlleiras de Galicia

[miniatura|dereita|320px|Vista do castiñeiro de Pumbariños no [Souto de Rozavales, que é ademais un monumento natural.]]
Unha **árbore senlleira** na lexislación galega é unha árbore autóctona ou importada que, polas súas características extraordinarias ou destacábeis (tamaño, idade, rareza, beleza, significación histórica, cultural ou científica etc.) é considerada reliquia botánica. Coa súa declaración, son obxecto de protección, concédeselle garantía de respecto comunitario e foméntase o seu valor científico, cultural, didáctico, paisaxístico ou ornamental. A figura de "árbore senlleira" é similar a figuras de protección doutras autonomías españolas e doutros estados europeos. 

En Galiza a figura creouse coa "*Lei 9/2001, do 21 de agosto, de conservación da natureza"*, e que creou o *"Catálogo Galego de Árbores Senlleiras de Galicia"* e regulou o seu proceso de declaración. Co *"Decreto 67/2007, do 22 de marzo"* concretouse ese proceso de declaración e conservación desas árbores. Na creación do catálogo, no 2007, engadíronse varios monumentos naturais que xa foran creados polo interese de conservación das súas árbores: a Fraga de Catasós, o Souto da Retorta e o Souto de Rozavales.

En Galiza en 2020 estaban declaradas 197 árbores ou formacións arbóreas de 78 especies, entre as cales se atopan carballos, castiñeiros, teixos e sobreiras (entre as especies de árbores autóctonas) e camelias, sequoias ou alciprestes (entre as especies ornamentais ou importadas).

A lexislación establece que a candidatura de árbores senlleiras pode ser iniciada por entidades públicas ou privadas e estas estar en terreos de diferente titularidade. Á hora de seleccionar os exemplares ou formacións senlleiras estúdase a idade dos exemplares, relevancia cultural (criterios históricos e tradicionais), valor estético (criterios estéticos e dendrométricos), rareza (criterios biolóxicos e ecolóxicos) na súa situación ou na súa distribución (criterios de situación) etc. O obxectivo é fundamentalmente protexelas de riscos e ameazas, garantindo a súa conservación. Nos exemplares incluídos no catálogo poderanse levar a cabo, baixo a supervisión da administración, todo tipo de tratamentos silvícolas e actuacións encamiñadas á súa protección, conservación e mellora. O cocoteiro de Chile do pazo de Meirás sucumbiu por mor do picudo vermello en 2024.

A situación do teixo dos Tenreiro, en Pontedeume, era tamén crítica e foi descatalogado en 2020.

* A Fraga de Catasós,  a Carballeira  ou  Souto  de  Quiroga: é unha fraga que se atopa en Quintela, na parroquia de Catasós (Lalín). É un bosque  mixto  de carballos (*Quercus robur* L.),  e castiñeiros  (*Castanea sativa*). Os castiñeiros chegan a máis de 30 metros de altura e 5 metros de perímetro basal. Este souto atópase en parte dentro do ZEC Río Landro.

### Listaxe de formacións senlleiras de Galiza 
### Elementos descatalogados 
As seguintes árbores ou formacións foron descatalogadas.

## Notas 
## Véxase tamén 
### Outros artigos 
* Vexetación de Galicia
* a aciñeira de Covas  
* o teixo dos Tenreiro  
* a sobreira de Santiorxo  
* a carballa da Rocha  
* o castiñeiro de Pumbariños 
* a fraga de Catasós  
* o souto de Rozavales  
* o souto da Retorta  
* o teixedal de Casaio

### Ligazóns externas 
* DECRETO 67/2007, do 22 de marzo, polo que se regula o Catálogo Galego de Árbores Senlleiras
*